Den Nord-Cimbriske Tilskuer, 1830-07-16
De 2 sidste Jndberetninger af Grev Bourmont, ere af 22de og 25de Juni, den Første melder kunat Generalen, uden Beleiringsskyts intet kunne foretage, og sammes Ankomst var bleven forsinket ved Modvinde, imidlertid havde Udskibningen af Beleiringsskytset nu begyndt. Generalens anden Beretning, melder at Fienden den 24de havde med udstrakt Front gjort Mine til at ville angribe, hvorfor der var lagt Plan til, ved første Angreb at fratage Fienden et 2 Miles Terrain; hvilket ogsaa udførtes: Divisionen Berthezene og Brigaden, Loveredo vare marscherede foran med et Feldt batterie, og Fienden havde paa alle Puncter gre den til Flugten. De franske Tropper havde derpaa 6000 Mitres fra Leiren, besat en Deel af de Høie, som indslutte den Slette, hvorpaa Algier med dens talrige Haver og Landsteder ligge, og vare kun adskilte ved en dyb Kløft, fra Fienden, som holdt Kammen paa de modsatte Høie besat. Artilleriet havde med dets sædvanlige Hurtighed overvundet alle Terainets Vanskeligheder, og adspredte, ved at skyde nogle Granater, de Grupper af Fjender, som endnu viste sig; Tyrkerne satte derpaa Jld paa et Krudtmagazin, der laae paa Skraaningen af hine Høie, og sprængte det i Luften. - Privatefterretninger angive Algierernes Tab i Fægtningen den 19de til 1200 Mand; og Franskmændenes fra 30 til 400 Døde og fra 500 til 1000 Saarede. Obersten og flere Officerer af det 3die Regiment ere faldne; Fienden forsvarede sig fortvivlet, en haardt saaret Tyrk stak sig selv ihiel, for ikke at falde levende i Franskmændenes Hænder, paa Flugten, havde Fienden medtaget 80 fangne Franskmænd, som vel ville miste Hovedet. General Bourmont skal ved en Fange have sendt Deyen den Trudsel, at dersom han understod sig at lade de i Bagnoet, værende Franskmænd dræbe, skulle han til Gjen gield lade ham selv med alle hans algierske Soldater og hver tiende Mand af Jndvaanerne springe over Klingen. - Der ere hidindtil kun uddeelte 3 Ordensdecorationer blandt de franske Tropper, nemlig til en af Overgeneralens Sønner, der først trængte ind i anden Skandse; til en Fusellier, som, skjøndt 5 Gange saaret, dog søgte at redde sin Officeer, og til en Kanoneer, der udmærkede sig paa samme Maade. Af den Omstændighed at Bombeskibene ere sendte tilbage, troer man ikke at Algier, vil blive angreben fra Søesiden. - Valgene af Deputerede ere, med Undtagelse af de 20 Departements=Valg, som ere udsatte, tilendebragte, og have langt overtruffen, selv de Liberales største Forventninger: der ere blevne valgte 139 constitutionelle og kun 59 ministerielle Deputerede, selv i Grenoble er Søeministeren falden igjennem og Hr. O. Perrier er bleven valgt; man begynder ogsaa i Paris at blive saa temmelig vis paa en Ministervexel, at de offentlige Fonds ere stegne paa Børsen. Bladet Constitutionel taler ogsaa om en Sammenkomst mellem nogle og Tredive af Kongens tro og hengivne Statsmænd, hvorved Ministeriets Stilling ved de nye Valg er taget i Betragtning, og Alle stemte deri overeens, at en Forandring i Statsbestyrelsen var nødvendig, og at Thronens og Landets Jnteresse udfordrede samme, en ophøiet Person skal have givet til Svar, at han stedse vil byde alle de Combinationer Haanden, som lode sig forene med Frankerigs Vel og Kronens Værdighed. - J Bordeaux har man imod Forbudet villet afbrænde Fyrværkerier, da de constitutionelle Valg vare sikkrede, hvorfor 32 Personer ere blevne arresterede.